pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานทอดกฐินสามัคคี ประจำปี 2562 ของสหภาพแรงงานรัฐวิสาหกิจ SME D Bank
วันอาทิตย์ที่ 20 ตุลาคม 2562
ปลัดกอบชัยฯ เป็นประธานทอดกฐินสามัคคี ประจําปี 2562 ของสหภาพแรงงานรัฐวิสาหกิจ SME D Bank
ปลัดกอบชัยฯ เป็นประธานทอดกฐินสามัคคี ประจําปี 2562 ของสหภาพแรงงานรัฐวิสาหกิจ SME D Bank
จังหวัดอ่างทอง : 20 ตุลาคม 2562 นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เป็นประธานทอดกฐินสามัคคี ประจําปี 2562 ของสหภาพแรงงานรัฐวิสาหกิจ SME D Bank โดยมีนางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ เจ้าหน้าที่ธนาคารพัฒนาวิสาหกิจขนาดกลางและขนาดย่อมแห่งประเทศไทย ประชาชนในพื้นที่ ร่วมทอดกฐิน ณ วัดริ้วหว้า ตําบลบ้านพราน อําเภอแสวงหา จังหวัดอ่างทอง
ปลัดกระทรวงอุตสาหกรรม กล่าวว่า การทอดกฐินสามัคคี ประจําปี 2562 ของสหภาพแรงงานรัฐวิสาหกิจ SME D Bank เพื่อรวบรวมนําสมทบบูรณปฏิสังขรณ์กุฏิสงฆ์ และเสนาสนะที่ชํารุดทรุดโทรม ซึ่งถือเป็นการสืบทอดประเพณีอันดีงามที่สืบเนื่องมาแต่โบราณ ก่อให้เกิดความมั่นคงแห่งพระพุทธศาสนาให้วัฒนาถาวร รวมทั้งสนับสนุนวัดให้เป็นแหล่งเรียนรู้พระธรรมวินัย เป็นศูนย์รวมของประชาชนในการจัดพิธีวันสําคัญต่างๆ ทางพระพุทธศาสนาสืบไป #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #ธนาคารพัฒนาวิสาหกิจขนาดกลางและขนาดย่อมแห่งประเทศไทย #ทอดกฐินสามัคคีสหภาพแรงงานรัฐวิสาหกิจSMEDBank
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ร่วมเปิดงานวิ่งการกุศล Bangkok Ribbon Run 2017
วันอังคารที่ 7 มีนาคม 2560
รองปลัดกระทรวงยุติธรรม ร่วมเปิดงานวิ่งการกุศล Bangkok Ribbon Run 2017
นางกรรณิการ์ แสงทอง รองปลัดกระทรวงยุติธรรม เป็นประธานเปิดงานวิ่งการกุศล Bangkok Ribbon Run 2017
เมื่อวันเสาร์ที่ ๔ มีนาคม ๒๕๖๐ เวลา ๐๖.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานเปิดงานวิ่งการกุศล Bangkok Ribbon Run 2017
เพื่อระดมทุนให้แก่มูลนิธิพันธกิจเรือนจําคริสเตียน
ได้นําไปช่วยเหลือสงเคราะห์ผู้พ้นโทษ รวมทั้งบุตรของผู้ต้องขังที่อยู่ในความดูแลของมูลนิธิฯ
เพื่อให้มีความพร้อมในการกลับไปใช้ชีวิตอย่างปกติสุขในสังคม
ณ Peppermint Bike Park & Mint Café เขตบางกะปิ กรุงเทพฯ
รัฐบาลไทย-ข่าวทำเนียบรัฐบาล-สมเด็จพระเทพฯ เสด็จวางศิลาฤกษ์สวนพฤกษศาสตร์ป่าชายเลนนานาชาติ ร.9
วันพุธที่ 24 ตุลาคม 2561
สมเด็จพระเทพฯ เสด็จวางศิลาฤกษ์สวนพฤกษศาสตร์ป่าชายเลนนานาชาติ ร.9
เมื่อวันที่ 22 ต.ค.61 สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ "สวนพฤกษศาสตร์ป่าชายเลนนานาชาติ ร.9" ณ บ้านเสม็ดงาม หมู่ 10 ต.หนองบัว อ.เมืองจันทบุรี จ.จันทบุรี โดยมี ศ.พิเศษ พรเพชร วิชิตชลชัย ประธานสภานิติบัญญัติแห่
สมเด็จพระเทพฯ เสด็จวางศิลาฤกษ์สวนพฤกษศาสตร์ป่าชายเลนนานาชาติ ร.9
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ สวนพฤกษศาสตร์ป่าชายเลนนานาชาติ ร.9 โดยกรมทรัพยากรทางทะเลและชายฝั่ง (ทช.) ร่วมกับสภานิติบัญญัติแห่งชาติ (สนช.) จัดตั้งขึ้น ณ บ้านเสม็ดงาม ต.หนองบัว อ.เมือง จ.จันทบุรี
เมื่อวันที่ 22 ต.ค.61 สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงวางศิลาฤกษ์ "สวนพฤกษศาสตร์ป่าชายเลนนานาชาติ ร.9" ณ บ้านเสม็ดงาม หมู่ 10 ต.หนองบัว อ.เมืองจันทบุรี จ.จันทบุรี โดยมี ศ.พิเศษ พรเพชร วิชิตชลชัย ประธานสภานิติบัญญัติแห่งชาติ(สนช.) พร้อมด้วยพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ตลอดจนคณะผู้บริหารในสังกัด ทส. คณะสมาชิก สนช. คณะทูตานุทูต ผู้ว่าราชการจังหวัดจันทบุรี และชาวจังหวัดจันทุบรี เฝ้าทูลละอองพระบาทรับเสด็จ ในโอกาสนี้ ทรงพระสุหร่าย ทรงเจิมแผ่นศิลาฤกษ์ ทรงวางพลอย 9 สี และทรงโปรยดอกไม้ จากนั้น เสด็จฯ ไปทรงปลูกต้นไม้ จํานวน 3 ต้น ได้แก่ ต้นรังกะแท้ ต้นหงอนไก่ทะเล และต้นใบพาย และเสด็จฯ ไปทรงตัดแถบแพรปล่อยพันธุ์สัตว์น้ํา พร้อมทั้งทอดพระเนตรนิทรรศการเกี่ยวกับสวนพฤกษศาสตร์ป่าชายเลนนานาชาติ ร.9 แผ่นศิลาที่แกะสลักพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งประชาชนได้ร่วมกันจัดทําขึ้นเพื่อประดิษฐานในสวนพฤกษศาสตร์ ก่อนเสด็จฯ กลับ
ภายหลังสมเด็จพระเทพรัตนราชสุดา ฯ สยามบรมราชกุมารี เสด็จพระราชดําเนินกลับแล้ว คณะผู้ที่เข้าร่วมพิธี พร้อมตัวแทนภาคประชาชน และองค์กรเครือข่ายด้านสิ่งแวดล้อม ร่วมกันปลูกพันธุ์ป่าไม้ชายเลน ณ แปลงที่จัดเตรียมไว้อีกด้วย
สําหรับการสร้างสวนพฤกษศาสตร์ป่าชายเลนนานาชาติ ร.9 เป็นโครงการที่ ทช. ร่วมกับสนช. ซึ่งจัดตั้งขึ้นในพื้นที่บ้านเสม็ดงาม หมู่ 10 ต.หนองบัว อ.เมืองจันทบุรี จ.จันทบุรี บนเนื้อที่ประมาณ 518 ไร่ โดยมีวัตถุประสงค์เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร นับเป็นสวนพฤกษศาสตร์ป่าชายเลนนานาชาติแห่งแรกของโลก โดยจะจัดแสดงพรรณไม้ป่าชายเลนจากพื้นที่ส่วนต่างๆ ของโลก เป็นแหล่งเรียนรู้และแหล่งศึกษาวิจัย แลกเปลี่ยนความรู้ทางวิชาการด้านพฤกษศาสตร์ เป็นแหล่งท่องเที่ยวเชิงอนุรักษ์และกิจกรรมที่หลากหลายของนักวิทยาศาสตร์ธรรมชาติ เป็นศูนย์เครือข่ายในการอนุรักษ์พรรณพืชป่าชายเลน โดยจะร่วมกับสมาคมป่าชายเลนนานาชาติซึ่งมีสมาชิกอยู่ 93 ประเทศที่มีป่าชายเลนทั่วโลก คาดว่าใช้เวลาดําเนินการสร้างให้แล้วเสร็จภายใน 3 ปี
รัฐบาลไทย-ข่าวทำเนียบรัฐบาล-กรมทางหลวงชนบทขานรับมาตรการป้องกันการแพร่ระบาดของโรคติดเชื้อไวรัส COVID-19 “เฝ้าระวัง เริ่มที่ตัวเอง” ไม่ประมาท [กระทรวงคมนาคม]
วันศุกร์ที่ 17 เมษายน 2563
กรมทางหลวงชนบทขานรับมาตรการป้องกันการแพร่ระบาดของโรคติดเชื้อไวรัส COVID-19 “เฝ้าระวัง เริ่มที่ตัวเอง” ไม่ประมาท [กระทรวงคมนาคม]
กรมทางหลวงชนบทขานรับมาตรการป้องกันการแพร่ระบาดของโรคติดเชื้อไวรัส COVID-19 “เฝ้าระวัง เริ่มที่ตัวเอง” ไม่ประมาท
ฉบับที่ 401/2563
กรมทางหลวงชนบทขานรับมาตรการป้องกันการแพร่ระบาดของโรคติดเชื้อไวรัส COVID-19 “เฝ้าระวัง เริ่มที่ตัวเอง” ไม่ประมาท
กรมทางหลวงชนบท (ทช.) กระทรวงคมนาคม โดยแขวงทางหลวงชนบทพิจิตร ดําเนินมาตรการป้องกันการแพร่ระบาดของโรคติดเชื้อไวรัส COVID-19 “เฝ้าระวัง เริ่มที่ตัวเอง” ไม่ประมาท ได้สั่งการให้บุคลากรของแขวงทางหลวงชนบทดําเนินการทําความสะอาดภายในอาคารสถานที่ สํานักงาน บ้านพัก จัดระยะห่างโต๊ะทํางานระหว่างบุคคล 1.5 - 2 เมตร เพื่อลดความเสี่ยงการรับเชื้อ และการแพร่ระบาดของโรคติดเชื้อไวรัส COVID-19 พร้อมกําชับให้เจ้าหน้าที่สวมใส่หน้ากากอนามัยเมื่อปฏิบัติงานในสํานักงานและเมื่อเข้าสู่แหล่งชุมชน หรือที่สาธารณะเมื่อจําเป็น
นอกจากนี้ แขวงทางหลวงชนบทพิจิตร ได้เพิ่มมาตรการคัดกรองตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในกรณีที่มีประชาชนหรือผู้ปฏิบัติงานที่จะเข้ามาในสถานที่อาคารสํานักงาน โดยใช้เครื่องตรวจวัดอุณหภูมิก่อนเข้ามาในพื้นที่ดังกล่าว ทั้งนี้ หากพบว่ามีผู้ที่มีอาการป่วย หรืออุณหภูมิร่างกายเกินกว่า 37.5 องศาเซลเซียส จะประสานงานส่งตัวให้โรงพยาบาลต่อไป
รัฐบาลไทย-ข่าวทำเนียบรัฐบาล-พม. จัด “ประชุมเชิงปฏิบัติการเพื่อทบทวนการปฏิบัติงานด้านครอบครัวทดแทน” เพื่อพัฒนาศักยภาพผู้ปฏิบัติงานด้านการรับเด็กเป็นบุตรบุญธรรมให้มีประสิทธิภาพ
วันอังคารที่ 28 พฤศจิกายน 2560
พม. จัด “ประชุมเชิงปฏิบัติการเพื่อทบทวนการปฏิบัติงานด้านครอบครัวทดแทน” เพื่อพัฒนาศักยภาพผู้ปฏิบัติงานด้านการรับเด็กเป็นบุตรบุญธรรมให้มีประสิทธิภาพ
พม. จัด “ประชุมเชิงปฏิบัติการเพื่อทบทวนการปฏิบัติงานด้านครอบครัวทดแทน” เพื่อพัฒนาศักยภาพผู้ปฏิบัติงานด้านการรับเด็กเป็นบุตรบุญธรรมให้มีประสิทธิภาพ
วันนี้ (28 พ.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานในพิธีเปิดและมอบนโยบายการปฏิบัติงานด้านครอบครัวทดแทน โครงการประชุมเชิงปฏิบัติการเพื่อทบทวนการปฏิบัติงานด้านครอบครัวทดแทน โดยมีนายวิทัศน์ เตชะบุญ อธิบดีกรมกิจการเด็กและเยาวชน พร้อมด้วย พนักงานเจ้าหน้าที่ตามพระราชบัญญัติการรับเด็กเป็นบุตรบุญธรรม เจ้าหน้าที่ผู้ปฏิบัติงานด้านการรับเด็กเป็นบุตรบุญธรรม ผู้ปฏิบัติงานด้านครอบครัวอุปถัมภ์จากสํานักงานพัฒนาสังคมและความมั่นคงของมนุษย์ทุกจังหวัดทั้ง 76 จังหวัด บ้านพักเด็กและครอบครัว จํานวน 77 แห่ง สถานสงเคราะห์เด็กอ่อน จํานวน 8 แห่ง ข้าราชการและเจ้าหน้าที่ ดย. จํานวนทั้งสิ้น 300 คน เข้าร่วมประชุม ณ ห้องราชาบอลรูม โรงแรมปรินซ์พาเลซ กรุงเทพมหานคร
นางไพรวรรณกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) จัดโครงการประชุมเชิงปฏิบัติการเพื่อทบทวนการปฏิบัติงานด้านครอบครัวทดแทน เป็นการดําเนินงานภายใต้ยุทธศาสตร์ชาติ 20 ปี (พ.ศ.2560 - 2579) ที่ให้ความสําคัญกับการพัฒนา และเสริมสร้างศักยภาพคนตลอดช่วงชีวิต โดยเฉพาะเด็กและเยาวชนให้มีพัฒนาการเต็มศักยภาพ และมุ่งสู่การพัฒนาเพื่อให้เด็กได้อยู่กับครอบครัวที่เหมาะสมและมีพัฒนาการที่เหมาะสมกับวัย ซึ่งการรับเด็กเป็นบุตรบุญธรรม เป็นภารกิจที่กระทรวง พม. โดย ดย. ต้องดําเนินการร่วมกับ ตลอดจนหน่วยงานภาครัฐและภาคเอกชน ทั้งในประเทศและต่างประเทศ ดังนั้นผู้ปฏิบัติงานต้องคํานึงถึงปัจจัยหลายประการทั้งปัจจัยด้านสังคมและกฎหมาย เนื่องจากการมอบเด็กเป็นบุตรบุญธรรมนั้นเกี่ยวข้องกับกฎหมายหลายฉบับ ทั้งกฎหมายภายในประเทศ และกฎหมายระหว่างประเทศ จะต้องทําความเข้าใจให้เกิดความชัดเจน เพื่อปฏิบัติงานได้อย่างถูกต้องและมีประสิทธิภาพ เกิดประโยชน์สูงสุดต่อเด็กและครอบครัว
นางไพรวรรณกล่าวเพิ่มเติมว่า สําหรับการจัดโครงการประชุมเชิงปฏิบัติการเพื่อทบทวนการปฏิบัติงานด้านครอบครัวทดแทนในครั้งนี้ มีวัตถุประสงค์เพื่อให้ผู้ปฏิบัติงานด้านการรับเด็กเป็นบุตรบุญธรรมในหน่วยงานต่างๆ ของกระทรวง พม. ทั้งในส่วนกลางและส่วนภูมิภาคได้ทบทวนการปฏิบัติงานด้านการรับเด็กเป็นบุตรบุญธรรมและด้านครอบครัวอุปถัมภ์ตามกฎหมาย และผู้ปฏิบัติงานใหม่ได้มีความรู้ ความเข้าใจในการปฏิบัติงานด้านบุตรบุญธรรม และด้านครอบครัวอุปถัมภ์ให้เป็นไปในแนวทางเดียวกัน โดยจัดขึ้นระหว่างวันที่ 27 - 29 พฤศจิกายน 2560 ภายในงานประกอบด้วยกิจกรรมต่างๆ อาทิ การอภิปราย เรื่องแนวทางการปฏิบัติงานด้านการรับเด็กเป็นบุตรบุญธรรมชาวไทยและชาวต่างชาติ การบรรยาย เรื่องแนวทางการปฏิบัติงานด้านครอบครัวอุปถัมภ์ การบรรยาย เรื่องการเตรียมความพร้อมแก่ครอบครัวบุญธรรมชาวไทยและชาวต่างชาติ การอภิปราย เรื่องข้อสังเกตของคณะกรรมการการรับเด็กเป็นบุตรบุญธรรม การแบ่งกลุ่มฐานความรู้ ปัญหาและอุปสรรคในการปฏิบัติงานด้านการรับเด็กเป็นบุตรบุญธรรม และการบรรยาย เรื่องการดําเนินงานของทะเบียนราษฎร และสัญชาติที่เกี่ยวข้องกับการรับเด็กเป็นบุตรบุญธรรม
รัฐบาลไทย-ข่าวทำเนียบรัฐบาล-รมต.นร. รับมอบเงินบริจาค 1 ล้านบาท สนับสนุนกองทุนโควิด – 19 จากสมาคมกอล์ฟมิตรภาพไทย-เอเชีย
วันศุกร์ที่ 3 เมษายน 2563
รมต.นร. รับมอบเงินบริจาค 1 ล้านบาท สนับสนุนกองทุนโควิด – 19 จากสมาคมกอล์ฟมิตรภาพไทย-เอเชีย
รมต.นร. รับมอบเงินบริจาค 1 ล้านบาท สนับสนุนกองทุนโควิด – 19 จากสมาคมกอล์ฟมิตรภาพไทย-เอเชีย
วันนี้ (3 เมษายน 2563) เวลา 13.00 น. นายเทวัญ ลิปตพัลลภ รัฐมนตรีประจําสํานักนากยกรัฐมนตรี พร้อมด้วย นายธีรภัทร ประยูรสิทธิ ปลัดสํานักนายกรัฐมนตรี ในนามรัฐบาลรับมอบเงินบริจาคจากสมาคมกอล์ฟมิตรภาพไทย-เอเชีย สนับสนุนเข้ากองทุนโควิด-19 โดยนายนภินทร ศรีสรรพางค์ นายกสมาคม นายสุภรณ์ อัตถาวงศ์ (แรมโบ้) เลขาธิการสมาคม นายอนันต์ วรธิติพงศ์ นายทะเบียนสมาคม ได้นําเงินมามอบในนามสมาคมฯ จํานวน 1,000,000 บาท สนับสนุน “กองทุนสํานักปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)”
พร้อมกันนี้ คณะยังได้มอบเครื่องดื่มบํารุงร่างกาย 20 ลัง เพื่อเป็นขวัญกําลังใจให้กับเจ้าหน้าที่คณะทํางานศูนย์บริหารสถานการณ์โควิด-19 (ศบค.) ทุกคนที่ทุ่มเททํางานอย่างเต็มที่ต่อไป ทั้งนี้ ปลัดสํานักนายกรัฐมนตรี ได้มอบเครื่องดื่มบํารุงร่างกายให้ พล.ต.ท.ปิยะ อุทาโย โฆษก ตร. เพื่อนําไปแจกจ่ายให้แก่เจ้าหน้าที่ผู้ปฏิบัติงานในพื้นที่ต่อไป
รัฐบาลไทย-ข่าวทำเนียบรัฐบาล-ไทยร่วมมือสหประชาชาติเพื่อพัฒนาคุณภาพชีวิตประชาชน
วันพุธที่ 2 ตุลาคม 2562
ไทยร่วมมือสหประชาชาติเพื่อพัฒนาคุณภาพชีวิตประชาชน
วันพุธที่ 2 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประธานสมัชชาสหประชาชาติ สมัยที่ 74 แสดงความขอบคุณที่ประเทศไทยแสดงความยึดมั่นต่อระบบพหุภาคีและมีบทบาทนําในการเจรจาจัดทําปฏิญญาทางการเมืองว่าด้วยหลักประกันสุขภาพถ้วนหน้าจนสําเร็จ รวมถึงการดําเนินการด้านความเป็นหุ้นส่วนเพื่อบรรลุเป้าหมายการพัฒนาที่ยั่งยืน การดําเนินการด้านการรับมือกับการเปลี่ยนแปลงสภาพภูมิอากาศ นอกจากนี้ ยังยกย่องประเทศไทยที่แบ่งปันประสบการณ์กับนานาประเทศในการนําหลักปรัชญาของเศรษฐกิจพอเพียงไปประยุกต์ใช้เพื่อบรรลุเป้าหมายการพัฒนาที่ยั่งยืน และการที่ประเทศไทยทําหน้าที่เป็นประธานอาเซียนอย่างดีเยี่ยม ทั้งนี้ รัฐบาลยืนยันร่วมมือกับนานาประเทศเพื่อยกระดับคุณภาพชีวิตของประชาชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับนายกรัฐมนตรีสปป.ลาว ระหว่างการประชุม ACMECS
วันศุกร์ที่ 15 มิถุนายน 2561
นายกรัฐมนตรีหารือทวิภาคีกับนายกรัฐมนตรีสปป.ลาว ระหว่างการประชุม ACMECS
นายกรัฐมนตรีหารือทวิภาคีกับนายกรัฐมนตรีสปป.ลาว ระหว่างการประชุม ACMECS
วันนี้ (15 มิถุนายน 2561) เวลา 15.40 น. พลเอก ประยุทธ์ จันทร์โอชา นายกรัฐมนตรี หารือทวิภาคีกับนายทองลุน สีสุลิด นายกรัฐมนตรีสาธารณรัฐประชาธิปไตยประชาชนลาว ก่อนการประชุมผู้นํายุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง ครั้งที่ 8 (ACMECS Summit) ณ ห้อง Corundum โรงแรมแชงกรี-ลา สรุปสาระสําคัญดังนี้
นายกรัฐมนตรีกล่าวต้อนรับนายกรัฐมนตรีสปป.ลาว ในโอกาสเดินทางมาเยือนไทยเพื่อเข้าร่วมการประชุม ACMECS ในครั้งนี้ และกล่าวชื่นชมสปป.ลาว ที่ร่วมผลักดันความร่วมมือต่าง ๆ และให้การสนับสนุน ACMECS Master Plan และ Bangkok Declaration ซึ่งจะมีส่วนอย่างสําคัญที่จะช่วยกําหนดทิศทางของ ACMECS ในอนาคต นอกจากนี้ ไทยและสปป.ลาว ยังมีความสัมพันธ์ที่ใกล้ชิดและหลากหลาย โอกาสนี้ นายกรัฐมนตรี กล่าวยืนยันว่า รัฐบาลไทยส่งเสริมให้แรงงานจากประเทศเพื่อนบ้าน เข้ามาทํางานในไทยอย่างถูกต้องตามกฎหมาย ดังนั้น จึงต้องขอความร่วมมือและการสนับสนุนจากฝ่าย สปป.ลาว ในเรื่องดังกล่าวด้วย
นายกรัฐมนตรีสปป.ลาว กล่าวแสดงความประทับใจต่อการจัดการประชุมฯ ขอบคุณรัฐบาลไทยที่ส่งเสริมการพัฒนาประเทศของ สปป.ลาว ในหลายด้านตลอดมา โดยเฉพาะด้านโครงสร้างพื้นฐาน และการเชื่อมโยงสะพานและถนนสายต่าง ๆ รวมทั้งการพัฒนาการเชื่อมโยงทางคมนาคมแบบไร้รอยต่อ เพื่อส่งเสริมการค้าการลงทุนและการท่องเที่ยวในภูมิภาค ทั้งสองฝ่ายยังเห็นพ้องที่กระชับความร่วมมือด้านพลังงานและการต่อต้านยาเสพติดด้วย โดยนายกรัฐมนตรีสปป.ลาว ยืนยันที่จะยกระดับความร่วมมือในสาขาต่าง ๆ ที่ทั้งสองประเทศมีศักยภาพ และส่งเสริมซึ่งกันและกันให้เพิ่มมากขึ้น เพื่อความก้าวหน้าของทั้งสองประเทศในทุกมิติต่อไป
รัฐบาลไทย-ข่าวทำเนียบรัฐบาล-ประชาชนกว่า 2 ล้านคน  ร่วมสอบธรรมศึกษา ประจำปีการศึกษา 2562 รวมสนามสอบกว่า 6,000 แห่งทั่วประเทศ
วันศุกร์ที่ 29 พฤศจิกายน 2562
ประชาชนกว่า 2 ล้านคน  ร่วมสอบธรรมศึกษา ประจําปีการศึกษา 2562 รวมสนามสอบกว่า 6,000 แห่งทั่วประเทศ
ประชาชนกว่า 2 ล้านคน  ร่วมสอบธรรมศึกษา ประจําปีการศึกษา 2562 รวมสนามสอบกว่า 6,000 แห่งทั่วประเทศ
วันนี้ (29/12/2562) เวลา 08.00 น. เจ้าประคุณสมเด็จพระมหาวีรวงศ์ วัดราชบพิตรสถิตสีมารามราชวรวิหาร กรรมการมหาเถรสมาคม เลขานุการสมเด็จพระสังฆราช แม่กองธรรมสนามหลวง เป็นประธานในพิธีเปิดสอบธรรมศึกษา ปีการศึกษา 2562 "90 ปี สอบธรรมศึกษา สร้างสังคมอุดมปัญญาวิถีพุทธ" ณ สนามสอบวิทยาลัยสงฆ์นครน่าน มหาวิทยาลัยมหาจุฬาลงกรณราชวิทยาลัย เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี อ.ภูเพียง จ.น่าน โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี กล่าวรายงานการดําเนินการสอบธรรมศึกษาในปีนี้ มีนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐนตรี นายณรงค์ ทรงอารมณ์ รองผู้อํานวยการสํานักงานพระพุทธศาสนาแห่งชาติ รักษาราชการแทนผู้อํานวยการสํานักงานพระพุทธศาสนาแห่งชาติ และนายวรกิตติ ศรีทิพากร ผู้ว่าราชการจังหวัดน่านเข้าร่วม
การสอบธรรมศึกษาเป็นการเรียนรู้หลักวิชาทางพระพุทธศาสนา เกิดขึ้นโดยพระดําริของกรมหลวงชินวรสิริวัฒน์ สมเด็จพระสังฆราชเจ้า วัดราชบพิตรฯ ถือเป็นรูปแบบการจัดการศึกษา และการเผยแผ่พระพุทธศาสนาที่ช่วยพัฒนาผู้เรียน โดยเฉพาะเด็กและเยาวชน ให้เป็นผู้มีความรู้คู่คุณธรรม มีจิตสํานึกในทางที่ดีและสร้างสรรค์ มีสติปัญญารู้เท่าการเปลี่ยนแปลงของโลก และสร้างคุณประโยชน์แก่สังคมและครอบครัว
รัฐมนตรีประจําสํานักนายกรัฐมนตรี กล่าวว่า การสอบธรรมศึกษาปีนี้เป็นปีที่ 90 โดยมีวัตถุประสงค์เพื่อให้การเผยแผ่หลักคําสอนทางพระพุทธศาสนาเป็นไปอย่างมั่นคง ซึ่ง พลเอก ประยุทธ์ จันทร์โอชา นายกรัฐมนตรี ได้อนุมัติการจัดสรรงบประมาณผ่านสํานักงานพระพุทธศาสนาแห่งชาติ เพื่อดําเนินโครงการสอบธรรมศึกษา ปีการศึกษา 2562 โดยกําหนดจัดพิธีเปิดสอบ ณ สนามสอบวิทยาลัยสงฆ์นครน่านแห่งนี้ พร้อมกับสนามสอบธรรมศึกษากว่า 6,000 แห่ง รวมผู้สมัครสอบทั่วประเทศ จํานวน 2,310,185 คน สําหรับ สนามสอบ จ.น่าน มีนักเรียนสมัครสอบ จํานวน 744 คน
รัฐบาลไทย-ข่าวทำเนียบรัฐบาล-ครม.อนุมัติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ช่วงเทศกาลสงกรานต์
วันอังคารที่ 13 มีนาคม 2561
ครม.อนุมัติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ช่วงเทศกาลสงกรานต์
คณะรัฐมนตรีมีมติอนุมัติยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ช่วงเทศกาลสงกรานต์ พ.ศ. 2561 ตั้งแต่เวลา 00.01 นาฬิกา ของวันที่ 11 เมษายน พ.ศ. 2561 ถึงเวลา 24.00 นาฬิกา ของวันที่ 18 เมษายน พ.ศ. 2561
วันนี้ (13 มี.ค. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติผู้ช่วยโฆษกประจําสํานักนายกรัฐมนตรี ได้เปิดเผยว่าคณะรัฐมนตรีมีมติอนุมัติหลักการร่างกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ภายในระยะเวลาที่กําหนด พ.ศ. .... (ยกเว้นค่าธรรมเนียมช่วงเทศกาลสงกรานต์ พ.ศ. 2561) ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วนแล้วดําเนินการต่อไปได้
คค. เสนอว่า เนื่องจากในช่วงเทศกาลสงกรานต์ของปี 2561 มีวันหยุดต่อเนื่องหลายวัน คาดว่าจะมีประชาชนจํานวนมากเดินทางกลับภูมิลําเนา เป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล ซึ่งการยกเว้นการจัดเก็บค่าธรรมเนียมผ่านทางการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลสงกรานต์ในช่วงเวลาดังกล่าวจะมีส่วนช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทําให้การจราจรมีความคล่องตัว รวมทั้งเป็นการลดการใช้พลังงานของประเทศ
โดยที่การกําหนดช่วงระยะเวลาให้ยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลสงกรานต์ตามกฎกระทรวงยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 และทางหลวงพิเศษหมายเลข 9 ในช่วงเทศกาลสงกรานต์และปีใหม่เป็นประจําทุกปี พ.ศ. .... (ตั้งแต่เวลา 16.00 นาฬิกา ของวันที่ 10 เมษายน ถึงเวลา 24.00 นาฬิกาของวันที่ 16 เมษายน) ยังไม่เหมาะสมกับช่วงระยะเวลาการเดินทางของประชาชน ในช่วงเทศกาลสงกรานต์ของปี 2561 สมควรกําหนดระยะเวลาการยกเว้นค่าธรรมเนียมการใช้ยานยนตร์บนทางหลวงพิเศษดังกล่าวเสียใหม่ โดยยกเว้นค่าธรรมเนียมสําหรับเทศกาลสงกรานต์ของปี พ.ศ. 2561 ตั้งแต่เวลา 00.01 นาฬิกา ของวันที่ 11 เมษายน พ.ศ. 2561 ถึงเวลา 24.00 นาฬิกา ของวันที่ 18 เมษายน พ.ศ. 2561
สาระสําคัญของร่างกฎกระทรวง
กําหนดให้ยกเว้นค่าธรรมเนียมการใช้ยานยนตร์บนทางหลวงพิเศษหมายเลข 7 (สายกรุงเทพมหานคร-บ้านฉาง ตอนกรุงเทพมหานคร-เมืองพัทยา รวมทางแยกไปบรรจบทางหลวงแผ่นดินหมายเลข 34 (บางวัว) ทางแยกเข้าชลบุรี ทางแยกเข้าท่าเรือแหลมฉบัง และทางแยกเข้าพัทยา และบนทางหลวงแผ่นดินหมายเลข 9 สายวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน-บางพลี ตั้งแต่เวลา 00.01 นาฬิกา ของวันที่ 11 เมษายน พ.ศ. 2561 ถึงเวลา 24.00 นาฬิกา ของวันที่ 18 เมษายน พ.ศ. 2561
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลช่วยทุกทางแก้หนี้เกษตรกร 4 แสนรายมีโอกาสหลุดพ้นบ่วงหนี้ มีที่ดินทำกิน ธนาคารไม่เสี่ยงหนี้สูญ
วันอาทิตย์ที่ 7 มิถุนายน 2563
รัฐบาลช่วยทุกทางแก้หนี้เกษตรกร 4 แสนรายมีโอกาสหลุดพ้นบ่วงหนี้ มีที่ดินทํากิน ธนาคารไม่เสี่ยงหนี้สูญ
รัฐบาลช่วยทุกทางแก้หนี้เกษตรกร 4 แสนรายมีโอกาสหลุดพ้นบ่วงหนี้ มีที่ดินทํากิน ธนาคารไม่เสี่ยงหนี้สูญ
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่ารัฐบาลได้ดําเนินการดูแลเกษตกรทั่วประเทศในหลายๆด้านซึ่งมีความคืบหน้าอย่างเป็นรูปธรรมในด้านการเยียวยาเกษตรกรผู้ได้รับผลกระทบจากการแพร่ระบาดเชื้อไวรัสโคโรนา2019มีการโอนเงินงวดแรกถึงบัญชีเกษตรกรแล้ว(ข้อมูล4มิ.ย.) 7.1ล้านรายรวมเงิน3.5หมื่นล้านบาทส่วนปัญหาการแก้หนี้เกษตรกรนายจุรินทร์ลักษณวิศิษฏ์รองนายกรัฐมนตรีในฐานะประธานกรรมการกองทุนฟื้นฟูและพัฒนาเกษตรกรได้เร่งรัดและดําเนินการจนมีการออกประกาศและระเบียบให้กองทุนฟื้นฟูฯสามารถวางเงินชําระหนี้แทนเกษตรกรในชั้นบังคับคดีได้ทําให้ที่ทํากินเกษตรกรไม่ถูกขายทอดตลาดโดยมีเกษตรกรรายแรกได้รับการแก้ปัญหาไปเมื่อวันที่1มิ.ย.ที่ผ่านมาและจะมีเกษตรรายอื่นๆทั่วประเทศอีก2,743ราย
มากไปกว่านั้นยังมีการเตรียมการเพื่อออกมาตรการพักหนี้เกษตรกรสมาชิกกองทุนฟื้นฟูฯเป็นเวลา1ปีตอนนี้อยู่ในขั้นตอนการแก้ระเบียบและอีกเรื่องหนึ่งที่เกษตรกรรอคอยมานานคือการแก้ไขพ.ร.บ.กองทุนฟื้นฟูและพัฒนาเกษตรกรให้สามารถเข้าไปจัดการหนี้เกษตรกรที่มีบุคคลค้ําประกันได้ขณะนี้อยู่ในขั้นการพิจารณาของสภาผู้แทนราษฎรคาดว่าจะมีการประกาศใช้ในอีกไม่นานนี้ซึ่งจะเกิดประโยชน์แก่เกษตรกรเกือบ4แสนราย
นางสาวรัชดากล่าวเพิ่มว่าในส่วนของการปรับโครงสร้างหนี้เกษตรกรนายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้ติดตามเรื่องนี้อย่างต่อเนื่องณเวลานี้ได้ความชัดเจนเรื่องแนวทางการเจรจาเงื่อนไขและหลักเกณฑ์การชําระเงินต้นและดอกเบี้ยกับธนาคารของรัฐ4แห่งคือธนาคารเพื่อการเกษตรและสหกรณ์ธนาคารอาคารสงเคราะห์ธนาคารออมสินและธนาคารพัฒนาวิสาหกิจขนาดกลางและขนาดย่อมแห่งประเทศไทยและจะเริ่มกระบวนการเจรจาจากนี้ไป
“การแก้ปัญหาหนี้สินเกษตรกรเป็นวาระสําคัญที่รัฐบาลได้ดําเนินการอย่างรอบด้านมีทั้งเรื่องการปรับแก้กฏหมาย/ระเบียบและการเจรจากับธนาคารเจ้าหนี้ซึ่งจะบรรเทาภาระค่าใช้จ่ายของเกษตรกรได้มากมีเกษตรกรหลายรายเป็นหนี้ขึ้นทะเบียนมากว่า20ปีหากเจรจาปรับโครงสร้างหนี้เป็นตามที่ตั้งเป้าไว้เกษตรกร4.4หมื่นรายจะได้รับการลดการชําระเงินต้นและดอกเบี้ยมีที่ดินทํากินในขณะที่ธนาคารเจ้าหนี้ไม่ต้องเสี่ยงต่อหนี้สูญ”นางสาวรัชดากล่าว
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ออกหนังสือด่วนถึงผู้ว่าฯ จัดทำแผนปฏิบัติการค้นหาเฝ้าระวังและป้องกันระดับอำเภอและหมู่บ้าน
วันอาทิตย์ที่ 22 มีนาคม 2563
สธ. ออกหนังสือด่วนถึงผู้ว่าฯ จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน
นางสาวไตรศุลี  ไตรสรณกุล รองโฆษกประจําสํานักนายกรัฐมนตรี เผยสธ. ออกหนังสือด่วนถึงผู้ว่าฯ จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน
วันนี้ (22 มี.ค. 63) นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายสุวรรณชัย วัฒนายิ่งเจริญชัย อธิบดีกรมควบคุมโรคในฐานะกรรมการและเลขานุการคณะกรรมการโรคติดต่อแห่งชาติ มีหนังสือด่วนที่สุดถึงผู้ว่าราชการจังหวัด ในฐานะประธานกรรมการโรคติดต่อจังหวัด ขอความร่วมมือให้จัดทําแผนปฏิบัติการค้นหาเฝ้าระวังและป้องกันระดับอําเภอและหมู่บ้าน ดังนี้ (1) ให้จัดตั้งทีมอาสาโควิด- 19 ระดับอําเภอและหมู่บ้านเพื่อดําเนินการค้นหาและเฝ้าระวัง (2)จัดทําฐานข้อมูลของผู้เดินทางกลับจากกรุงเทพมหานครและปริมณฑลที่มาถึงภูมิลําเนาตั้งแต่วันที่ 22 มีนาคม 2563 เป็นต้นไป (3) ให้ความรู้และสร้างความเข้าใจให้แก่ผู้เดินทางกลับมาจากกรุงเทพมหานครและปริมณฑลเพื่อแยกตัวสังเกตอาการไข้และอาการทางเดินหายใจทุกวัน และหลีกเลี่ยงการใกล้ชิดผู้อื่นในที่พํานักหรือที่อาศัยจนครบ 14 วัน นับจากวันที่เดินทางมาถึงภูมิลําเนา (4) แจ้งผู้เดินทางกลับจากกรุงเทพมหานครและปริมณฑล ปฏิบัติตามคําแนะนําอย่างเคร่งครัด โดยไม่รับประทานอาหารและใช้ภาชนะร่วมกับผู้อื่น ไม่ใช้ของใช้ส่วนตัวร่วมกับผู้อื่น เช่นผ้าเช็ดหน้า หมอน ผ้าห่ม แก้วน้ําช้อนส้อม ล้างมือบ่อยๆ ด้วยน้ําและสบู่นาน 20 วินาทีหรือแอลกอฮอล์ 70% หลีกเลี่ยงการพูดคุยใกล้ชิดกับผู้อื่น โดยเฉพาะผู้สูงอายุและผู้ป่วยเรื้อรัง ทั้งนี้ หากมีไข้และอาการทางเดินหายใจ ให้สวมหน้ากากอนามัยหรือหน้ากากผ้าและรีบแจ้งเจ้าหน้าที่สาธารณสุขในพื้นที่โดยทันที
รองโฆษกประจําสํานักนายกรัฐมนตรี ย้ําถึงเหตุผลและความจําเป็นในขณะนี้ว่า ในสถานการณ์ปัจจุบัน พบผู้ป่วยติดเชื้อไวรัสโคโรนา 2019 หรือ โรคโควิด-19 มีจํานวนเพิ่มขึ้นอย่างรวดเร็วในเขตกรุงเทพมหานคร ประกอบกับผู้ว่าราชการจังหวัดได้มีการออกประกาศกรุงเทพมหานคร ฉบับ 2 สั่งปิดสถานที่เป็นการชั่วคราวเพิ่มเติม ซึ่งรัฐบาลและกระทรวงสาธารณสุขห่วงกังวลว่าจะมีประชาชนจํานวนหนึ่งเดินทางออกจากกรุงเทพฯ จึงได้สั่งการให้เร่งจัดทําแผนปฏิบัติการค้นหา เฝ้าระวัง และป้องกันโรคติดต่อจังหวัด เพื่อป้องกัน ควบคุมไม่ให้เกิดการแพร่ระบาดของเชื้อไวรัสโควิด-19 จากพื้นที่หนึ่งไปสู่อีกพื้นที่
รัฐบาลเข้าใจดีถึงช่วงนี้ว่า เป็นเวลาแห่งความยากลําบาก ขอทุกคนเสียสละ ร่วมกันงดเดินทาง เว้นกิจกรรมทางสังคม “อยู่บ้าน หยุดเชื้อ เพื่อชาติ” เราจะสามารถฝ่าวิกฤตนี้ ไปด้วยกัน
------------------
กลุ่มประชาสัมพันธ์และเผยแพร่ สํานักโฆษก